CTW ปลื้มปริ่ม Q3/59 พลิกกำไร 45.48 ลบ. หลังค่าใช้จ่ายลด
CTW ปลื้มปริ่ม Q3/59 พลิกกำไร 45.48 ลบ. จากปีก่อนขาดทุน 20.69 ลบ. หลังค่าใช้จ่ายลด ขณะที่ช่วง 9 เดือนแรกมีกำไร 223.26 ลบ. จากปีก่อนขาดทุน 57.77 ลบ.
11 พ.ย. 2559

บริษัท จรุงไทยไวร์แอนด์เคเบิ้ล จำกัด (มหาชน) หรือ CTW รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 45.48 ล้านบาท หรือมีกำไรสุทธิ  0.11 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 20.69 ล้านบาท หรือขาดทุนสุทธิ 0.05 บาทต่อหุ้น
โดยผลการดำเนินงานในไตรมาสดังกล่าวที่พลิกกำไรเนื่องจากบริษัทมีค่าใช้จ่ายรวมจำนวน 1.63 พันล้านบาท ลดลง 174.54 ล้านบาท หรือลดลงร้อยละ 9.67 เมื่อเทียบกับงวดเดียวกันของปีก่อน ซึ่งมีค่าใช้จ่ายรวมจานวน 1.81 พันล้านบาท
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 223.26 ล้านบาท หรือมีกำไรสุทธิ  0.56 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 57.77 ล้านบาท หรือขาดทุนสุทธิ 0.15 บาทต่อหุ้น